Dom za starije i nemoćne osobe Koprivnica

T

rg Eugena Kumičića 17, 48000 Koprivnica

Šifra grada: 201

Ž

iro-račun: HR1223860021100503466

M

B: 03668002; OIB: 80404558359

Š

ifra djelatnosti: 8730 – Djelatnost socijalne skrbi sa smještajem za starije osobe i osobe s invaliditetom

R

azina: 31 ; Razdjel: 000

R

KP: 08060

Oznaka razdoblja: 01.01.-31.12.2015.

K

oprivnica, 28.01.2016.

**B I L J E Š K E**

**uz financijska izvješća za 2015. godinu**

**Doma za starije i nemoćne osobe Koprivnica**

**OPĆI DIO**

Propisi koji se odnose na računovodstvo proračuna i proračunskih korisnika za 2015. godinu su Zakon o proračunu (NN 87/08, 136/12 i 15/15), Pravilnik o proračunskom računovodstvu i Računskom planu (NN 124/14 i 115/15), Pravilnik o financijskom izvještavanju u proračunskom računovodstvu (NN 3/15, 93/15 i 135/15).

Osnivač Doma za starije i nemoćne osobe Koprivnica je Koprivničko-križevačka županija, a od 2002. godine Dom se nalazi u fazi decentralizacije. Osim toga, Dom je od 2010. godine u sustavu riznice Koprivničko-križevačke županije.

Prihod Dom ostvaruje od opskrbnina korisnika, mjesečnih doznaka putem fonda izravnanja od županije, prihoda od iznajmljivanja prostora te ostalih prihoda, dok neznatni dio prihoda ostvaruje od kamata na depozite i dio iz donacija.

Učešće vlastitih prihoda u ukupnim prihodima je 51,83%, učešće županije s 43,83%, iznajmljivanje i ostali poslovi vlastite djelatnosti s 1,67%, prihodi od donacija s 0,17%, prihodi za provedbu stručnog osposobljavanja i javnih radova s 2,38% dok ostali prihodi sudjeluju s 0,12%.

Broj smještenih korisnika na dan 31.12.2015. iznosio je 269 korisnik. Od ukupnog broja na stacionarnom smještaju nalazi se 120 korisnik, dok je 149 korisnika smješteno u stanarskom dijelu.

Prosječna cijena za 269 korisnika na osnovu vlastitih prihoda i prihoda iz proračuna (u izračun nije uračunata amortizacija i kapitalna ulaganja) iznosi 3.685,70 kuna.

U Domu je s 31.12.2015. zaposleno 75 radnika na neodređeno, a u toku godine su zaposleni radnici zbog zamjena za bolovanje dulje od 42 dana, porodiljni dopust i na određeno vrijeme. Do kraja siječnja 2015. godine u Domu je bila zaposlena prva grupa javnih radova (ukupno 5 osoba), a do 26.04.2015. bila je zaposlena druga grupa javnih radova (ukupno 11 osoba). Navedeni radnici financirani su sredstvima Hrvatskog zavoda za zapošljavanje. Uz navedene javne radove Dom u suradnji sa Hrvatskim zavodom za zapošljavanje provodi stručno osposobljavanje bez zasnivanja radnog odnosa. Na takvim radovima imamo ukupno zaposleno 6 osoba, od čega dvije u računovodstvu, jedna u odjelu socijalnog rada, a tri su osobe zaposlene u kuhinji.

Prosječan broj radnika krajem izvještajnog mjeseca iznosio je 91 radnik, a broj radnika na osnovu sati rada je 71 radnik.

Prosječna isplaćena plaća u bruto iznosu po radniku iznosila je 6.640,35 kuna ili u neto iznosu 5.129,60 kuna.

Rashodi su se izvršavali u skladu s Financijskim planom Doma za starije i nemoćne osobe Koprivnica za 2015. godinu, kao i sa svim njegovim izmjenama.

**OBRAZAC PR-RAS**

Na AOP 001 vidljivo je da prihodi u odnosu na prošlu godinu iznose 98,3 %.

Ukupni prihodi za tekuću godinu iznose 12.627.059,88 kuna.

Veće odstupanja imamo na slijedećim pozicijama:

* AOP 071 – tokom godine imali smo naplatu ovrha, pa su samim tim plaćene i zatezne kamate
* AOP 120-126 – prihodi od prodaje roba i proizvoda su manji jer je bilo manje prodaje otpadnog materijala, dok smo donacije (posebno opreme) zaprimili više od prethodne godine
* AOP 127 – prihod iz proračuna manji su u odnosu na 2014. godinu jer tokom 2015.-te nismo dobili sredstva iznad zakonskog standarda iz županijskog proračuna
* AOP 134 – u odnosu na prethodnu godinu, ostvareni su veći prihodi jer smo imali doznaku sredstava iz Hrvatskog zavoda za zapošljavanje za provedbu javnih radova

Rashodi poslovanja su u odnosu na prethodnu godinu ostvareni u visini od 99,4 % ukupno, odnosno u iznosu od 12.206.663,71 kunu.

 Rashodi za nabavu nefinancijske imovine ostvareni su u iznosu od 339.991,32 kune ili 60,9% u odnosu na 2014. godinu.

Veća odstupanja nalaze se na slijedećim pozicijama:

- AOP 155 – ostali rashodi za zaposlene su povećani u odnosu na prethodnu godinu jer smo imali više isplata otpremnine, pomoći u slučaju smrti i bolovanja dulja od 90 dana te razliku jubilarnih nagrada za 2014. godinu po odluci vlade

- AOP 159 – ovdje postoje odstupanja zbog promijene načina obračuna doprinosa za obvezno osiguranje u slučaju nezaposlenosti te uvođenje novčane naknade poslodavca zbog nezapošljavanja osoba s invaliditetom

- AOP 163 – prema kolektivnom ugovoru promijenjen je način obračuna prijevoza na posao i s posla što je dovelo do znatnog smanjenja naknada za prijevoz

- AOP 164 – stručno usavršavanje zaposlenika je povećano jer je bilo potrebno obnoviti certifikate radnika i odlaziti na seminare zbog promjena zakonskih propisa

- AOP 170 – utrošeno je više materijala zbog redovnog održavanja i starosti zgrade

- AOP 171 – nabavljeno je manje sitnog inventara i auto guma

- AOP 175 – ugovaranjem poštanskih usluga malo smo smanjili navedene rashode u odnosu na prethodnu godinu

- AOP 179 – radi se o novom rashodu

- AOP 180 – rashodi su smanjeni jer u pregledi obavljeni po nižim cijenama

- AOP 181 – intelektualne i osobne usluge su povećane zbog recertificiranja standarda ISO 9001 i provođenja zaštite na radu

- AOP 182 – obavljeno je više računalnih usluga zbog intervencija u programima

- AOP 191 – pristojbe i naknade su povećane jer smo tokom godine plaćali novčanu naknadu poslodavca zbog nezapošljavanja osoba s invaliditetom

- AOP 246 – naknade su smanjene jer nismo imali rashode za školarinu

- AOP 334-395 – rashodi za nabavu nefinancijske imovine smanjeni su na razinu planiranih sredstava za 2015. godinu.

Po godišnjem obračunu rezultat poslovanja je pozitivan odnosno prihodi su ostvareni u većem iznosu od rashoda i to za iznos 80.404,85 kuna.

Navedeni višak tekuće godine u iznosu 80.404,85 kuna odnosi se

* na višak prihoda od Hrvatskog zavoda za zapošljavanje za provođenje stručnog osposobljavanja bez zasnivanja radnog odnosa u iznosu od 49.854,21 kuna, a čija je uplata doznačena tokom 2015.-te. godine za provedbu programa u narednim godinama;
* na višak prihoda poslovanja s tržišta u iznosu od 168.593,70 kuna
* na manjak prihoda za nabavu nefinancijske imovine (izvor tržište) u iznosu od 138.043,06 kuna.

**BILANCA**

Na AOP 001 prikazana je sva imovina u ukupnom iznosu od 27.072.609,69 kuna.

U navedenom iznosu nalazi se i nefinancijska imovina koja je nabavljena tokom 2015. godine u iznosu od 339.991,32 kuna, a to su računala i računalna oprema, uredski namještaj, tv prijemnici, oprema za održavanje prostora, medicinska oprema, ostala oprema, ulaganja u računalne programe i donacija likovnih djela.

Obveze i vlastiti izvori su iskazani na AOP 162 u iznosu od 27.072.609,69 kuna, a sastoje se od obveza u iznosu od 1.237.731,62 kuna i 25.834.878,07 kuna vlastitih izvora.

Potraživanja na 31.12.2015. iznose 820.922,96 kuna.

Rashodi budućih razdoblja iznose 544.313,69 kuna a odnose se na redovne plaće.

Stanje novčanih sredstava na dan 31.12.2015. iznosi 552.182,14 kuna.

**O**

**BRAZAC P-VRIO**

U navedenom obrascu nemamo promjena.

**OBRAZAC OBVEZE**

Ukupne obveze na dan 31.12.2015. iznose 1.237.731,62 kune. Navedene obveze će biti podmirene u roku dospijeća.

**OBRAZAC RAS-funkcijski**

Kako smo ustanova socijalne skrbi za starije osobe, sve rashode koje smo ostvarili u izvještajnoj godini prikazali smo pod AOP 125-Socijalna zaštita; AOP 102-Starost.

**ZAKLJUČAK**

Prema naprijed navedenom, tokom godine nismo imali problema u izvršavanju plana, a to prije svega zbog dobre suradnje sa čelnicima i zaposlenicima Koprivničko-križevačke županije koji su uvijek imali i imaju razumijevanja za našu ustanovu.

 Voditelj računovodstvenih i općih poslova: Ravnateljica:

 Kristinka Jambreković Vesna Križan